জানা  যায়, গতকাল ৬ জুলাই দুপুর ১টায় টেকনাফ-কক্সবাজার মহাসড়কের হ্নীলা ইউনিয়নের জাদিমুরা এলাকায় একটি চান্দের গাড়ী (জিপ) নিয়ন্ত্রণ হারিয়ে খাদে পড়ে ৮ জন আহত হয়েছে। আহতরা হচ্ছে, জাদিমুরা মৃত কাজল ধরের পুত্র দুলাল ধর (৫৬), রঙ্গীখালী আবদু রউফের লাভলু (৪২), একই এলাকার মাবুদের পুত্র সোয়েব (৩০) ও তার স্ত্রী রোজিনা (২০), দমদমিয়া আবদু সাত্তারের পুত্র ছৈয়দ হোছন (৬০), রঙ্গীখালী রশিদ আহমদের পুত্র দিল মোহাম্মদ (৪৮), আলী আহমদের পুত্র রশিদ আহমদ (৫০), লেদার মোঃ কাশেমের পুত্র মোঃ হাশেম (৩০)। আহতদের উদ্ধার করে টেকনাফ হাসপাতালে ভর্তি  করা হয়। এর মধ্যে দুলাল ধর, লাভলু ও ছৈয়দ হোসেনের অবস্থা আশংকাজনক হওয়ায় কক্সবাজার রেফার করেছে কর্তব্যরত ডাক্তার। এছাড়া দুপুর পোনে ২টায় টেকনাফ স্থল বন্দর এলাকায় একটি মোটর সাইকেল পথচারীকে ধাক্কা দিয়ে গুরতর আহত করে। আহত পথচারী হলেন কেরুনতলীর দিল মোহাম্মদের পুত্র মোঃ আয়ুব (২৮)। অপরদিকে দুপুর দেড়টায় হ্নীলা ষ্টেশনে একটি সিএন্ডজি এক পথচারীকে ধাক্কা দিয়ে আহত করে। আহত পথচারী হচ্ছে, হ্নীলা পশ্চিম সিকদার পাড়ার মোঃ ইসলামের পুত্র মোঃ হেলাল উদ্দীন। মোটর সাইকেল দূর্ঘটনায় আহত মোঃ আয়ুবকে আশংকাজনক অবস্থায় কক্সবাজার সদর  হাসপাতালে প্রেরণ করা হয়েছে ।